open-index/open-wikipedia-markdown huggingface dataset:
Lüsi Dakus

**Lüsi Elizabet Dakus** () — amerikalı müğənni-bəstəkar və prodüser. Əslən Virciniya ştatının Riçmond şəhərindən olan Dakus, 2016-cı ildə Matador Records ilə bağladığı müqavilədən sonra buraxdığı "No Burden" albomu ilə diqqətləri üzərinə çəkib. Onun 2018-ci ildə yayımladığı ikinci albomu olan "Historian" müsbət rəylərlə qarşılanıb. Dakusun üçüncü studiya albomu "Home Video" 2021-ci ildə işıq üzü görüb.

Dakus, Fibi Bricers və Cülyen Beyker ilə birlikdə yaratdığı indi-rok super qrupu Boygenius*-*un üzvüdür.

## Həyatı
Dacus körpə ikən övladlığa götürüleb. Riçmond şəhərinin yaxınlığında yerləşən Virciniya ştatının Mekaniksvill şəhərində böyüyüb. Özbək və irland əsillidir. Övladlığa götürən anası peşəkar pianoçu və musiqi müəllimi, övladlığa götürən atası isə qrafik dizaynerdir. Dakus musiqiyə erkən yaşlarından maraq göstərib. Orta məktəbdə oxuyarkən ilk gitarası, ibanezini Kreyqslistdən alıb. 2013-cü ildə Meqqi L. Uolker Qubernator Məktəbini bitirdikdən sonra o, Virginia Commonwealth Universiteti-də film təhsili almağa başladı, lakin bir müddət sonra oranı tərk etdi. Virciniyaya qayıtdıqdan sonra, Richmond Camera-da uşaq məktəb fotoşəkilləri üçün redaktor kimi işə götürülüb. Bu müddət ərzində o, təqribən 30 mahnı yazdı, onlardan doqquzu "No Burden" albomunun treklistində yer alır.

## Şəxsi həyatı
Dakus xristian inancları ilə böyüdülsə də, hal-hazırda dinsizdir. O, özünü kuir hesab edir və onun seksuallığına ən yaxın sözün ya biseksual, ya da panseksual olduğunu deyir. Dakus 2019-cu ilin sonlarına qədər Virciniya ştatının Riçmond şəhərində yaşayıb. 2021-ci ilin iyun ayından etibarən o, Filadelfiyada yaşayır.

## Diskoqrafiya
* *No Burden* (2016)
* *Historian* (2018)
* *[[Home Video]]* (2021)

## İstinadlar

## Xarici keçidlər
* Official website
Clairo

**Clairo** *(Kler Elizabet Kottrill;* ) — amerikalı müğənni-bəstəkar. Corciya ştatının Atlanta şəhərində anadan olub və Massaçusets ştatının Karlayl şəhərində böyüyüb, 13 yaşında internetə musiqi yerləşdirməyə başlayıb.

Clairo 2017-ci ildə "Pretty Girl" adlı lou-fay sinqlının musiqi videosu sayəsində məşhurlaşdı. Bunun ardınca 2018-ci ildə Fader Label ilə müqavilə bağlayaraq ilk minialbomu "Diary 001"-ı buraxdı. Onun 2019-ci ildə yayımladığı ilk studiya albomu "Immunity" müsbət şərhlər qazandı, "Bags" və "Sofia" ən çox bəyənilən sinqllar oldu. Clairo-nun ikinci studiya albomu, "Sling" 2021-ci ildə işıq üzü gördü. Albom buraxıldıqdan sonra kommersiya uğuru qazandı, ABŞ Billboard 200-də ilk 20-də yekunlaşdı.

## Həyatı
Kler Kottrill Corciya ştatının Atlanta şəhərində anadan olub və Massaçusets ştatının Karlayl şəhərində böyüyüb. O, marketinq icraçısı Ceff Kottrillin qızıdır.

## Diskoqrafiya
* *[[Immunity]]* (2019)
* *[[Sling]]* (2021)
* *[[Charm]]* (2024)

## İstinadlar
Qışlaq-i Zəviyə (Germi)

**Qışlaq-i Zəviyə** () — İranın Ərdəbil ostanının Germi şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 69 nəfər yaşayır (16 ailə).

## İstinadlar
Sion Moreno

**Sion Moreno** (; ) — Amerikalı aktrisa və model. Netflix serialı "*Control Z"* və HBO Max-ın 2021-ci ildə yenidən çəkilən "*Gossip Girl"* serialındakı rolu ilə tanınır. O, həmçinin Melani Martinesin yazıb rejissorluq etdiyi K–12 filmində Fleur obrazını canlandırıb.

## Həyatı
Moreno Texas ştatının El-Paso şəhərində meksikalı ailədə anadan olub. Anası Çihuahuadan, atası isə Monterreydəndir. Nyu-Meksiko ştatının Albukerke şəhərində böyüyüb və evdə ispanca danışmışdır.

Moreno trans qadındır və 13 yaşında ikən cinsiyyətini dəyişməyə başlayıb. O, məktəbdə oxuyarkən həmyaşıdlarının qısnaması ilə üzləşib.

## Karyerası
Moreno modellik karyerasını davam etdirmək üçün 19 yaşında Nyu-Yorka köçdü. O, Wilhelmina, Elite və Slay rəhbərliyi tərəfindən kəşf edildi.

2017-ci ildə Kannda keçirilən MIPCOM-da Diversify TV Awards mükafatının təqdimatını etdi.

Moreno 2019-cu ildə müğənni Melani Martines tərəfindən çəkilmiş K–12 filmində Fleur rolu ilə ilk aktrisalıq debütünü etdi. 2020-ci ildə o, Meksika istehsalı Netflix yeniyetmə serialı "*Control* Z"də Isabela de la Fuente rolunu oynamağa başladı. 2020-ci ilin martında onun yenidən başlayacaq HBO Max serialı *"Gossip Girl"*də Luna La rolunda çəkiləcəyi məlum oldu.

## Filmoqrafiya

## İstinadlar

## Xarici keçidlər
Sir Chloe

**Sir Chloe** — Vermontdan olan amerikan indi-rok qrupu. Üzvləri Dana Fut, Teddi O'Miara, Palmer Fut və Ostin Holmsdur. Qrupun, "Michelle" mahnısı TikTok sosial şəbəkəsində viral olduqdan sonra geniş populyarlıq qazandı. 

## İstinadlar
Play Date (mahnı)

"**Play Date**" — amerikalı müğənni-bəstəkar Melani Martinesin *[[Cry Baby (albom)|Cry Baby]]* (2015) adlı debüt albomunun delüks buraxılışında yer alan mahnı. 2020-ci ilin aprel ayında TikTok tətbiqində populyarlıq əldə etdi. 1 may 2020-ci ildə mahnı Amerika Birləşmiş Ştatlarında 500.000-dən çox satışa görə Amerika Səsyazma Sənayesi Assosiasiyası (RIAA) tərəfindən Qızıl sertifikat aldı. Daha sonra 9 dekabr 2020-ci ildə Platinum sertifikatına layiq görüldü.

## Arxa plan
"Play Date" Nyu-Yorkda qeydə alınıb və Martinesin sözlərinə görə, "çox tez" yazılmışdır.

2015-ci ildə buraxılmasına baxmayaraq, mahnı 2020-ci ilin aprel ayında TikTok tətbiqində geniş istifadə olunduğu üçün hit oldu və populyarlıq qazandı. Mayın 8-də mahnı Spotify-da 80 milyondan çox oxuma və YouTube-da 40 milyon baxış qazandı. Mahnı bir çox görkəmli Spotify pleylistilərində, məsələn, Today's Top Hits, Pop Rising və Teen Beats-də səslənmişdir. Martines həm Pop Rising, həm də Teen Beats-ın üz qabığında yer alıb.

28 aprel 2020-ci ildə Martines Instagram-da mahnının uğurunu "indiyə qədərki ən yaxşı ad günü hədiyyəsi" kimi qeyd etdi. Mahnının sinql olaraq buraxılıb-çıxmayacağını soruşduqda, Martine əmin olmadığını söylədi "çünki bu mahnı artıq Cry Baby albomunda çox yaşayır".

## Musiqi videosu
Martines 8 may 2020-ci ildə evindən "Play Date" mahnısına klip çəkdirməyi planlaşdırdığını açıqladı. 

Mahnının lirik videosu 26 may 2020-ci ildə buraxıldı və ilk 24 saat ərzində 1,3 milyon baxışla debüt etdi.

Martines "Play Date" mahnısına video çəkmə planlarını ləğv etdi, buna səbəb "The Bakery" sinqlının videosu üzərində işləməsi idi.

## İstinadlar
Cessi Ruterford

**Cessi Ceyms Ruterford** () — eyni zamanda **Jesse** kimi də bilinən amerikalı müğənni, bəstəkar və aktyor. Alternativ rok qrupu The Neighbourhood-un ifaçısıdr. Qrup üzvləri ilə birlikdə yazdığı "Sweater Weather" mahnısı ABŞ-də Billboard hit-paradında birinci yer olmuşdur.

## İstinadlar
Sweater Weather

"**Sweater Weather**" — amerikan alternativ rok qrupu The Neighbourhood-un mahnısı. Mahnı qrup üzvləri Cessi Ruterford, Zak Ebels və Ceremi Fridman tərəfindən yazılıb, prodüserliyi Castin Pilbrou etmişdir. Mahnı onların debüt albomu *[[I Love You (albom)|I Love You.]]*-nun aparıcı sinqlı kimi yer alır. "Sweater Weather" 2013-cü ilin iyun ayında "Billboard Alternativ Mahnılar" hit-paradında birinci sıraya yüksəldi. 2020-ci ildə mahnı TikTok sosial şəbəkəsində yenidən populyarlıq qazandı. Mahnı 2022-ci il tarixində Spotify-da ən çox oxunan mahnılar arasında ilk 100-də yer alıb.

## İstinadlar
The 1975

**The 1975** — 2002-ci ildə İngiltərədə qurulan pop rok qrupu. Üzvləri Mettyu Hili (vokalist, ritm gitara), Adam Hann (əsas gitara), Ross MakDonald (basçı) və Corc Deniel (baraban)-dir.

## Diskoqrafiya

* *The 1975* (2013)
* *I Like It When You Sleep, for You Are So Beautiful yet So Unaware of It* (2016)
* *[[A Brief Inquiry into Online Relationships]]* (2018)
* *Notes on a Conditional Form* (2020)
* *Being Funny in a Foreign Language* (2022)

## İstinadlar
Heyli Heynderiks

**Heyli Hanna Heynderiks** (, ) — Oreqon ştatının Portlend şəhərindən olan amerikalı müğənni-bəstəkar. 2016-cı ildə *Fish Eyes* adlı debüt minialbom buraxdı. Onun ilk studiya albomu *I Need to Start a Garden* 2018-ci ilin mart ayında səsyazma şirkəti Mama Bird Recording Co. tərəfindən buraxıldı.

## Həyatı
Heynderiks Kaliforniyanın Stokton şəhərində Filippin-Amerikan ailəsində anadan olub, Oreqon ştatının Forest Qrov şəhərində böyüyüb və oxumağı kilsədə öyrənib. Portlend Dövlət Universitetini bitirib.

## Diskoqrafiya
**Albomlar**
* *I Need to Start a Garden* (March 2, 2018)
**Mini albomlar**
* *Among Horses III* (October 5, 2018)
* *Unpeeled (Banana Stand)* (March 17, 2017)
* *Fish Eyes* (January 29, 2016)

## İstinadlar
Fukui mağarası

– Yaponiyanın Naqasaki prefekturasının Sasebo şəhəri yaxınlığında yerləşən mağara. Mağara arxeoloji tapıntılarına görə tanınır.

## Kəşfi
Fukui mağarası 1935-ci ildə Fukui İnari məbədinin rekonstruksiyası zamanı kəşf edilmişdir. Rekonstruksiya zamanı yerli tarixçilər burada ox ucluqları və saxsılar aşkar etmişdir. 1960-cı ildə arxeoloqlar Serizava Çosuke və Kamaki Yoşimasanın başçılığı altında mağarada geniş qazıntı işləri başlamışdır.

## Tapıntılar
1960-cı ildən bəri mağaranın qazılmış 16 təbəqəsinin 7-sində (1, 2, 3, 4, 7, 9 və 15) tapılmış tapıntılar burada insan məskunlaşmasını göstərir. 15-ci təbəqədən tapılmış daş alətlərin radiokarbon testi ilə müəyyən edilmiş yaşı 31.900 ildir. Bu, Yaponiyada paleolitik dövrdə insanların yaşadığını və alətlər hazırladığını göstərir.

3-cü təbəqədə gildən hazırlanan və səthi zolaqlarla bəzədilmiş dulusçuluq məmulatı tapılmışdır. Bu dulusçuluq məmulatının yaşının 12.700 ± 500 il olduğu və dünyada tapılmış ən qədim dulusçuluq məmulatı olduğu müəyyənləşdirilmişdir. 2-ci təbəqədə yaşı 12.400 ± 350 il olan, üzərində yarıdairəvi təsvirlər olan dulusçuluq məmulatı tapılmışdır. 1-ci təbəqədə isə ruletşəkilli saxsı aşkarlanmışdır.

## İstinadlar

## Ədəbiyyat
* 

## Xarici keçidlər
*
Cülyen Beyker

**Cülyen Rouz Beyker** () — amerikalı müğənni-mahnı yazarı, multi-instrumentalist. O, Fibi Bricers və Lüsi Dakus ilə birlikdə yaratdığı Boygenius qrupunun üzvüdür.

## Həyatı
Tennessi ştatının Memfis şəhərində anadan olub böyüyən Beyker, Tennessi Dövlət Universitetində tələbə olarkən debüt albomu *Srained Ankle* (2015) buraxdı. Albom müsbət rəylər aldı və 2015-ci ilin sonunda bir neçə siyahıda yer tutdu. Sonradan Beyker, Matador Records ilə müqavilə imzaladı və daha çox kritik uğur əldə etmək üçün 2017-ci ildə *Turn Out the Lights* adlı ikinci studiya albomunu dərc etdi. Onun üçüncü albomu, *Little Oblivions* (2021) daha dolğun səsi əhatə etdi və onun Billboard 200 hit-paradında ilk 40-da yer alan ən yaxşı albomu oldu.

## İstinadlar
Maykl Kinan

**Maykl Kinan Liri** (; ) — amerikalı prodüser. Skizzy Mars, Melani Martines və Fibi Rayan üçün gördüyü işlərlə tanınır.

## Həyatı
Kinan 10 aprel 1989-cu ildə Massaçusetsdə anadan olub. Ailəsi əslən Nyu-Yorkdandır. O, 3-cü sinifdə təbil çalmağa başladı və Empire State Gənclər Orkestrinin tərkibində olmaq üçün Albaniyə yollandı. O, klassik zərb alətləri ilə məşğul olmaq istəmədi və maraqlarını musiqi prodüserliyinə yönəltdi.

Kinan məktəbdən sonra musiqi üzərində işləmək üçün Bruklinə, daha sonra isə Manhettenə köçdü. Məktəbi bitirdikdən sonra o, bütün səylərini musiqi prodüserliyinə və sənətçilərin arzulayacağı ritmlər yaratmağa yönəltdi.

## Diskoqrafiya
**Sinqllar**
* So Are You (2022)
**Prodüserlik işləri**

* 2015 – Melani Martines – Cry Baby albomunda yer alan Milk and Cookies, Pacify Her, Play Date mahnılarının prodüseri.
* 2019 – Melani Martines – K–12 albomunun prodüseri.
* 2020 – Melani Martines – After School minialbomunun prodüseri.

## Filmoqrafiya
* K–12 (2019) – bəstəkar.

## İstinadlar

## Xarici keçidlər
* Rəsmi sayt
*
*
*
Əsgərxanlı

* Əsgərxanlı (Cəbrayıl) — Azərbaycan Respublikasının Cəbrayıl rayonunun inzibati ərazi vahidində kənd.
* ‎Əsgərxanlı (Germi) — İranın Ərdəbil ostanının Germi şəhristanı ərazisinə daxil olan kənd.
Burunqışlaq

*Burunqışlaq-i Ülya (Germi) — İranın Ərdəbil ostanının Germi şəhristanı ərazisinə daxil olan kənd.  
*Burunqışlaq-i Süfla (Germi) — İranın Ərdəbil ostanının Germi şəhristanı ərazisinə daxil olan kənd.
Vəlibəyli

* Vəlibəyli (Laçın) — Azərbaycan Respublikasının Laçın rayonu Daşlı kənd inzibati ərazi dairəsində kənd.
* Vəlibəyli (Germi) — İranın Ərdəbil ostanının Germi şəhristanı ərazisinə daxil olan kənd.
Məhsa Əmininin ölümü

**Məhsa Əmininin ölümü** — İslam İnqilabı Keşikçiləri Korpusu tərəfindən ölkədəki ən böyük problemlərdən biri olan geyimin, çadranın İslama uyğun olmamasından ötürü döyülərək öldürülən qadın. O, İran hökuməti polisi tərəfindən qondarma İslami rəhbərliyə görə həbs edilib, lakin iki saatdan sonra İran İslam İnqilabı Keşikçiləri Korpusunun davranışının yaratdığı şiddətli qorxuya görə o, həm beyin, həm də infarkt keçirib və komaya düşüb. O, İranda qadınlara qarşı təcavüz və zorakılığın ən məşhur qurbanlarından biridir.

## İstinadlar
Skubi-Du (personaj)

**Skubi-Du** 1969-cu ildə Amerika animasiya şirkəti Hanna-Barbera tərəfindən yaradılmış eyniadlı cizgi televiziya franşizasının eyniadlı personajı və baş qəhrəmanıdır . O, həvəskar detektiv Şeggi Roqersin ömürlük yoldaşıdır. Skubi həm köpək, həm də insan davranışlarının qarışığına malikdir.
Camal Feyziyev

**Camal Cəlal oğlu Feyziyev** (17 iyun 2000; Lənkəran şəhəri) — Azərbaycanı təmsil edən güləşçi. Uşaq yaşlarından Yunan-Roma güləşi üzrə məşqçi Akif Əliyevin yanında məşqlərə başlayan Camal Feyziyev 2015-ci ildə Serbiyanın Subotitsa şəhərində yeniyetmələrin Avropa birincliyində 100 kq çəki dərəcəsində 1-ci yeri tutub. 2016-cı ildən idman növünü dəyişib Sumoya keçərək yeniyetmələr, gənclər və böyüklər arasında Avropa çempionatlarında 4 dəst medal qazanıb. Paralel olaraq, kəmər güləşi və mas-reslinqdə gücünü sınayıb.

Adı son çəkilən idman növü üzrə Avropa çempionatında (Bakı, Azərbaycan) 2-ci, Dünya çempionatında (Ər-Riyad, Səudiyyə Ərəbistan) 3-cü yerlər tutub və dünya kubokunda (Pabyanitsa, Polşa) gümüş mükafata yiyələnib.

Kəmər güləşində dünya çempionatında 1 dəst medala sahiblənib. 2019-cu ildə Tatarıstanın paytaxtı Kazanda klassik kəmər güləşində 2, mütləq çəkidə 3 yer, həmin ilin sonunda Qazaxıstanın paytaxtı Nur-Sultanda sərbəst üsulla kəmər güləşində baş mükafatı qazanıb.

2020-ci ildə, Xorvatiyanın Poreç şəhərində 23 yaşlı cüdoçular arasında keçirilən Avropa birinciliyində bürünc medal qazanıb.

2021-ci ildə, Rusiyanın Kazan şəhərində keçirilən I MDB Oyunlarında Azərbaycan idmançısı Camal Feyziyev iki idman növündə medal qazanıb. İdmançı əvvəlcə Kureş yarışında çıxış edib. O, mütləq çəkidə qızıl medala sahib olub. Növbəti yarışda isə, Feyziyev cüdo üzrə 100 kq-dan yuxarı çəkidə bürünc medal qazanıb.

Camal Feyziyev beynəlxalq arenada medallarını artırmağa davam edir. 2022-ci ildə Polşada sumo güləşi üzrə Avropa çempionatı keçirilib. 23 yaşadək idmançılar arasında 115 kq+ çəki dərəcəsində Avropa çempionu adı qazanan sözü gedən güləşçi Polşada keçirilən Avropa çempionatını 1 qızıl, 1 gümüş və 1 bürünc medalla tamamlayıb.

## Həyatı
Camal Feyziyev Cəlal Oğlu 17 iyun 2000-ci ildə Lənkəran rayonu Kənarmeşə kəndində anadan olub. Uşaq yaşlarından Yunan-Roma güləşi üzrə məşqçi Akif Əliyevin yanında məşqlərə başlayan Camal Feyziyev 2006-cı ildə Bakı şəhərinin Xəzər rayonunun Binə qəsəbəsində Rasim Sadıqov adına 136 nömreli tam orta məktəbdə təhsil alıb. 2017-ci ildə həmin məktəbdən məzun olub. 2017-ci ildə Azərbaycan Respublikasının Perzidentinin qərarı ilə Avropa Dünya Çempionu olduğuna göre 2017–2021-ci illərdə Azərbaycan Dövlət Bədən Tərbiyəsi və İdman Akademiyasında (ADBTİA) təhsil alıb.

## Uğurları

## [[Mənbələr]]
Mediamax.az (İdmançımız sumoda Avropa çempionu oldu – EKSKLÜZİV)

Mediamax.az (Camal Feyziyev beynəlxalq arenada medallarını artırmağa davam edir.) 

Camal Feyziyevin rəsmi instagram səhifəsi

"Mediamax.az"ın rəsmi instagram səhifəsi
Şegi Rocers

**Norvil** "**Şeggi**" **Roqers** Amerika animasiya şirkəti Hanna-Barbera tərəfindən yaradılmış uydurma personajdır və *[[Skubi-Du]]* franşizasındakı dörd insan qəhrəmanından biridir. O, Scooby-Do-nun ən yaxşı dostudur və onun kimi acgöz və qorxaqdır. Şeggi sirləri həll etməkdən daha çox yeməklə maraqlanır.
Scooby-ni "Knittingham köpək ferması"ndan sahiblənib. Daphne, Fred, Velma ilə "Sirli dəstə"ni qurublar. Bölümlərdə istifadə etdikləri maşının sahibidir. Maşının dizaynı ona məxsusdur.
Kəmər kolleksiyasına sahibdir, 650-dən çox kəməri var. Qəribə yemək zövqü var, məsələn: şokoladlı hot-doq.

## Xüsusiyyətləri
**Əsas xüsusiyyətləri**
# Arıq bədən, dağınıq keçi saqqalı, qırxılmamış üz.
# Yaşıl köynək (son seriyalarda qırmızı), ətəkləri geniş olan şalvar və qara ayaqqabı.
# Səsində olan qırılmalar, yeniyetmə səsi. 
# Tez-tez "yəni" sözünü işlədir.

**Xasiyyəti **
# Bədheybətlərdən qorxması ilə tanınır. Panika pozuntusu var, ancaq buna baxmayaraq dostlarına görə cəsarətli addımlar atır.
# Həddini aşan iştah. Ən sevdiyi yemək: turşu əlavə olunmuş pendirli pizza.
# Qorxduğu anlarda atletik qabiliyyətləri ortaya çıxır. Keçmişdə yüngül atletika ilə məşğul olub. 
# Əsl adı Buzz olub. Saç stilinə görə 10 yaşında dəyişib. 

### Səsləndirən və canlandıranlar
**Səsləndirənlər** :
# 1969-1997; 2002-2009 — Casey Kasem. Şegi sesinin banisi (personajı özü kimi vegetarian edib).
# 2002 - indiyə qədər — Matthew Lillard. Kasem təqaüdə çıxdıqdan sonra rolun səsləndirilməsini o  ələ aldı.
# Digərləri — Billy West, Scott Innes, Will Forte, Sam Richardson.

**Canlandıranlar**
# 2002 - 2004 — Matthew Lillard (tv filmləri)
# 2009 - 2010 — Nick Palatas (tv filmləri).

## İstinadlar
Discogs

**Discogs** (diskoqrafiyaların qısaltması) — müxtəlif musiqi şirkətlərindən, musiqi sənətçiləri və onların nəşrləri haqqında ən böyük məlumat bazalarından birinə malik veb saytı.Verilənlər bazasının məzmunu istifadəçi tərəfindən yaradılır və The New York Times-da "Vikipediyaya bənzər" kimi təsvir olunur. Sayt əvvəlcə elektron musiqinin ən böyük onlayn məlumat bazası olmaq məqsədi ilə yaradılsa da,indi bütün janrlarda və bütün formatlarda buraxılışları ehtiva edir.

## Tarix

Discogs 2000-ci ildə Intel-də proqramçı kimi çalışmış Kevin Levandovski tərəfindən yaradılmışdır.O, əvvəlcə Levandovskinin şkafındakı kompüterdən başladı və elektron musiqi ilə məhdudlaşdı. 2015-ci ilə qədər Discogs-un 37 işçisi, 3 milyon istifadəçisi və aylıq 20 milyon ziyarətçi trafiki var idi.

2005-ci ilin sonlarında Discogs bazarı istifadəyə verildi.

2007-ci ilin iyul ayında saytda satıcılar üçün yeni abunə əsaslı sistem bazar qiymətləri tarixi adlanan təqdim edildi. Bu, premium istifadəçilərə eyni buraxılışı satmış əvvəlki satıcılar tərəfindən 12 aya qədər satılan keçmiş qiymət maddələrinə giriş imkanı verdi (baxmayaraq ki, 60 günlük məlumat pulsuz idi). Eyni zamanda, qabaqcıl abunələr üçün illik 12 ABŞ dolları ödənişi ləğv edildi, çünki əlavə funksiyaların bütün abunəçilər üçün əlçatan olması lazım olduğu hiss olunurdu, indi satıcılar və alıcılardan fərqli gəlir axını aşkar edilmişdir. Həmin ilin sonunda bütün ödənişli giriş funksiyaları ləğv edildi və saytdan tam istifadə pulsuz oldu və bütün istifadəçilərə hər bir elementin tam 12 aylıq Bazar Qiymət Tarixçəsinə baxmağa imkan verdi.

## Bazar yeri

Discogs Marketplace Amazon və eBay kimi modelləşdirilmişdir, burada satıcılar satış üçün əşyalar təklif edir və satılan məhsul üçün haqq alınır..

## Həmçinin bax

*Onlayn musiqi məlumat bazalarının siyahısı
*Qlobal Elektron Musiqi Bazarı

## İstinadlar
Sem Rokuell

**Sem Rokuell** (5 noyabr 1968) — Amerikalı aktyor. "Oskar" Mükafatı,  BAFTA , Qızıl qlobus, və üç Ekran Aktyorları Gildiyası Mükafatı da daxil olmaqla müxtəlif mükafatların laureatıdır. O həmçinin iki Praymtaym Emmi, və Tony Mükafatına namizəd olub. 

O, *Lawn Dogs* (1997), *[[Yaşıl mil (film, 1999)|Yaşıl Mil]]* (1999), *Galaxy Quest* (1999), *Confessions of a Dangerous Mind* (2002), *Matchstick Men* (2003), *The Hitchhiker's Guide to the Galaxy* (2005), *Ay* (2009), *Frost/Nikson* (2008), *[[Dəmir adam 2 (film, 2010)|Dəmir adam 2]]* (2010), *Conviction* (2010), *Kovboylar və yadplanetlilər* (2011), *Yeddi Psixopat* (2012), *The Way, Way Back* (2013), *Three Billboard Outside Ebbing, Missouri* (2017), *Vice* (2018), *Dovşan Coco* (2019) və *Richard Jewell* (2019) kimi filmlərdə həm komediya, həm də dramatik rolları canlandıran personaj aktyoru kimi tanınır.
Palm-Sprinqs (film, 2020)

**Palm Sprinqs** () — Endi Siaranın yazdığı, Maks Barbakovun rejissorluq etdiyi 2020-ci il istehsalı olan elmi fantastik romantik komediya filmi. Filmin baş rollarında Endi Semberq (filmin ortaq prodüseri), Kristin Milioti və Cey Key Simmons çəkilib. Filmdə Palm-Sprinqsdəki toy mərasimində tanış olan iki şəxsin zaman döngəsində ilişib qalmaları göstərilir.

Palm-Sprinqs filminin ilk təqdimatı 26 yanvar 2020-ci ildə Sandens Film Festivalında oldu, eyni vaxtda Hulu-da və 10 iyul 2020-ci ildə Neon tərəfindən seçilmiş kinoteatrlarda nümayiş olundu. Film aktyor heyətinin roluna və konseptdən istifadəsinə görə yüksək qiymətləndirildi. 78-ci Qızıl qlobus mükafatlarında iki nominasiya qazandı: Ən Yaxşı Film – Musiqili və ya Komediya və Ən Yaxşı Film Aktyoru. Digər mükafatlar arasında 26-cı Tənqidçilərin seçimi mükafatlarında ən yaxşı komediya mükafatını qazandı.

## İstinadlar

## Xarici keçidlər
Çinar (Germi)

**Çinar** () — İranın Ərdəbil ostanının Germi şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 186 nəfər yaşayır (39 ailə).

## İstinadlar
Şivanın üçüncü gözü (film, 1991)

**Şivanın üçüncü gözü** (hindcə orijinal adı: Trinetra) 1991-ci ildə Harri Bawejanın rejissoru olduğu, baş rollarda Mithun Chakraborty, Shilpa Shirodkar, Diepa Sahi, Gulshan Grover və Amrish Puri və Dharmendranın iştirak etdiyi hindi dilində çəkilmiş döyüş filmidir. Buraxıldığı zaman bamperin açılmasına nail olmuşdur. O, təqribən 2 cr ilə hazırlanmış və 3,5 cr-dan çox ümumi kolleksiya əldə etmiş və kassada orta göstəricidən yuxarı nəticə əldə etmişdir.

## Süjet xətti
Şivanın üçüncü gözü vicdanlı atasını itirmiş bir oğulun bir qrup pis ağıla malik olan mənfi insandan intiqam almasının hekayəsidir. Bu film, ərini itirmiş bir qadının oğulunun anasına olan sonsuz məhəbbətindən bəhs edir. Bu film, bir oğulun atasının qatillərindən intiqam almasının hekayəsidir.

Raca oxumağa həvəsi olan müğənnidir və cənab Sinqaniya vasitəsilə Dubayda oxumaq şansı qazanır. O bu haqda hamilə arvadı Seemaya xəbər verir və onları birlikdə daha firavan bir həyatın gözlədiyini bildirir. Bu baş verməmişdən əvvəl Raca Sinqaniyanın ondan narkotik vasitəni çamadanında daşımaq üçün istifadə edəcəyini öyrənir, buna etiraz edir və arvadının gözü qarşısında vəhşicəsinə öldürülür. Onun arvadı təcavüzkarlardan qaçaraq canını onlardan xilas edir və Bhaqvan Şri Şankar məbədi yaxınlığında bir oğlan uşağı dünyaya gətirir və uşağa Şiva adını verir. Evli və uşaqsız bir qadın olan Maria Fernandes uşağı tapır və uşağın anası olan Seemanı ölü zənn edərək uşağı özünə götürür.

Lakin Seema hələ də həyatdadır və oğlundan ayrıldığı üçün çox qəzəblidir. O, Racanı öldürənlərdən Racanın qisasını almağa and içir və onu öldürənləri bir-bir öldürməyə hazırlaşır. O, onlardan yalnız birini öldürməyə müvəffəq olur, lakin bu dəhşətli işinə davam etmədən polis tərəfindən həbs edilir və bir neçə il həbs cəzasına məhkum edilir. Seema Racanın ölümünün qisasını bundan sonra necə alacaq? Həbsxanadan qaçacaqmı, yoxsa cəza müddətinin bitməsini və qocalaraq əldən düşməsini gözləyəcək?

## İstinadlar
Abdera

**Abdera** (, ) — Egey dənizinə axan Mesta çayının mənsəbindən şərqdə, Bulustra burnunda, Frakiyada qədim şəhər. Abderanın xarabalıqlarından 6 kilometr şimalda Yunanıstanın kiçik Avdira qəsəbəsidir.

## Arxeoloji abidələr
Abdera xarabalıqları salamat qalmışdır, həmçinin qüllələri və qapıları olan şəhər divarlarının qalıqları, teatr və Roma hamamları müəyyən edilmişdir. Dağıntıların tədqiqinə XIX əsrdə başlanılmışdır, 1950-ci ildən sistematik arxeoloji qazıntılar aparılmışdır. Qazıntılar zamanı çoxlu sayda yerli istehsal olan terakota heykəlcikləri, heykəllər və mozaika tapılmışdır. Arxaika və klassik dövrlərə aid nekropol tədqiq edilmişdir.

## İstinadlar
Huni (gəmi)

Huni, əlavə və gəminin əsas göyərtəsində hazırlanmış bir başlıq, verilmiş dizayndır. Bu qazan və ya motor işlənmiş qazların his və tüstü aradan qaldırılması üçün istifadə olunur. O, həmçinin adətən baca adlanır.

## İstifadə
Gəmi hunisinin əsas funksiyası gəminin strukturunu və göyərtəsini çirkləndirməmək və ekipajın işləmə qabiliyyətini pozmamaq üçün mühərriklərdən və digər mexanizmlərdən işlənmiş qazları dağıtmaq üçün egzoz borularının və ya egzozların hündürlüyünü artırmaqdır. öz funksiyalarını yerinə yetirirlər.
Stiven Kainat

**Stiven Kainat** () —  tərəfindən Cartoon Network üçün yaradılmış amerikan cizgi serialı. Serialda Çimərlik şəhərində () yaşayan  və onun minerallardan təşkil olunmuş kristal yadplanetli dostları — ,  və  dünyanı təhlükə yaradacaq şeylərdən müdafiə edir. Serialın pilot epizodu ilk dəfə 2013-cü ilin mayında efirə çıxdı və sonra serial 2013-cü ilin noyabrından başlayaraq 2019-cu ilin yanvarına qədər beş mövsüm olmaqla davam etdi. 2019-cu ilin sentyabrında serialın filmi "" buraxıldı, bunun ardınca iyirmi epizoddan ibarət "" 2019-cu ilin dekabrından 2020-ci ilin martına qədər yayımlandı.

## İstinadlar
Bondaj

**Bondaj** (Azərbaycan dilində Əsarət) cinsi partnyorun razılığına əsasən estetik, erotik və/yaxud duyğusal məqsədlər üçün bağlanmasından və/və yaxud da məhdudlaşdırılmasından ibarət olan BDSM növüdür. Bir partnyor digərini simlər, qandallar, göz bağları, yaxalıqlar, yapışqan lentlər, tıxaclar, pranqalar və digər fiziki məhdudlaşdırıcılardan istifadə edərək bağlayır.

Əsarət əsasən, lakin hər zaman yox, cinsi tətbiqdir. Bu, sadomazoxizm və ya dominantlıq və tabelik kimi digər BDSM tətbiqləri ilə əlaqəli ola və ya olmaya bilər.

Aktiv partnyorun öz partnyorunu bağlamasının müştərək səbəbi hərəkətləri məhdudlaşdırılmış partnyorun tabe olma vəziyyətindən asılı olaraq nəzarət hissinin və gücün müvəqqəti ötürülməsi yolu ilə həzz almağa çalışmasıdır. Sadomazoxist insanlar üçün bondaj əsasən bağlanan tərəfdaşın digər sadomazoxist davranışlar üçün daha əlçatan olan bir məqsəd üçün bir vasitə kimi istifadə olunur. Bununla belə, bondaj təkbaşına da istifadə edilə bilər, burada hərəkətləri məhdudlaşdırılmış partnyor özünü çarəsiz və hərəkətsiz hiss edərək bundan Cinsi həzz alır, aktiv partnyor isə bağlı partnyorunu qarşısında görməkdən məmnunluq və vizual həzz alır.

## Xarici keçidlər
Persival Louell

**Persival Louell** (; ) – ABŞ astronomu, yazıçısı və biznesmeni. Şairə Emi Louellin qardaşıdır.

## Həyatı
Persival Louell 1855-ci ildə ABŞ-nin Boston şəhərində doğulmuşdur. 1876-cı ildə Harvard Kollecindən məzun olduqdan sonra biznes sahəsinə daxil olmuşdur.

Louell 1883–93-cü illərdə Asiyaya səyahətlər etmiş və yaşadığı təcrübələri kitab seriyaları şəklində yayımlamışdır. Onun 1888-ci ildə yazdığı *"Uzaq Şərqin ruhu"* kitabı Lefkadio Hern tərəfindən bəyənilmişdir. 1895-ci ildə yazdığı *"Okkult Yaponiya"* əsərində isə Yaponiyada müqəddəs dağ olan Ontake dağına etdiyi səyahətdən sonra şintoizmlə maraqlanmasından və şintoizmdəki praktikalardan bəhs etmişdir.

Louell daha sonra astronomiyaya maraq göstərmiş və 1894-cü ildə Arizona ştatının Flaqstaff şəhərində Louell rəsədxanasını qurmuşdur. O, Marsı tədqiq etməyə başlamış və Marsın şüurlu varlıqlar tərəfindən məskunlaşıldığı qənaətinə gəlmişdir. 1902-ci ildə Massaçusets Texnologiya İnstitutunun qeyri-daimi professoru olmuşdur.

## İstinadlar

## Ədəbiyyat
* 

## Xarici keçidlər
* Louell rəsədxanasının saytı
Nişikava Coken

– Edo dövrünün ortalarında yaşamış Yaponiya astronomu. Əsl adı **Nişikava Tadahide** olsa da, **Cirozaemon** adı ilə də tanınmışdır.

## Həyatı
Nişikava Coken 1648-ci ildə Yaponiyanın Hizen əyalətində doğulmuşdur. Atası Naqasaki şəhərindən olan bir əyalət məmuru idi. O, Kioto alimi Nambu Socudan konfusiçilik dərsləri, Kobayaşi Yoşinobudan isə astronomiya dərsləri almışdır. 50 yaşında təqaüdə çıxmış və həyatının qalan hissəsini astronomiya ilə coğrafiyaya həsr etməyə qərar vermişdir.

Müxtəlif sahələrə maraq göstərdiyi üçün 1719-cu ildə şoqun Tokuqava Yoşimune tərəfindən astronomiya və Qərb elmləri haqqında məsləhətlər vermək üçün dəvət olunmuşdur. 1712-ci ildə yazdığı *"Tenmon Qiron"* () kitabında "iki cənnət"in fiziki və əxlaqi dualizmindən bəhs etmişdir. 1714-cü ildə *"Ryoqi Şusetsu"* () əsərini yazmışdır. Nişikava Çin klassiklərinə skeptik yanaşmış və Qərb metodlarının daha üstün olduğunu hesab etmişdir. O, ənənəvi astrologiyanı tərk etsə də, Qərbin zodiak astrologiyasını rədd etmişdir.

1719-cu ildə yazdığı *"Çonin bukuro"* () əsərində təbəqələşmiş cəmiyyətdə tacirlərin yerinə yetirməli olduğu funksiyalardan bəhs etmişdir. Xarici məsələlərdən bəhs edən *"Kaytsuşoko"* əsərinin müəllifi olmuşdur.

## Ailəsi
Nişikavanın üçüncü oğlu Nişikava Masayoşi də astronom olmuş və 1740-cı ildə Astronomiya bürosuna qəbul edilmişdir.

## Qeydlər

## İstinadlar

## Ədəbiyyat
* 
* 
*
Şibukava Şunkay

**Şibukava Şunkay** və ya  – Yaponiya astronomu, təqvim alimi, qo oyunçusu və samurayı. Atasının adı olan  ilə tanınmış, lakin özünə **Şibukava Sakuzaemon** adını da götürmüşdür. O, təqvim hazırlayan ilk yapon alimdir. 

## İlk illəri və karyerası
Şibukava 1639-cu ildə Yaponiyanın Kioto şəhərində yaşayan Yasui ailəsində doğulmuşdur. Atası peşəkar qo oyunçusu idi.  Uşaq olanda **Rokuzo** adı ilə çağırılmışdır.  Atasının 1652-ci ildəki ölümündən sonra qo oyununu peşəsi kimi qəbul etmiş və atasının Santestu adını götürmüşdür.

O, gənc yaşlarından etibarən astronomiya və təqvim elmi sahəsində bacarıqlarını nümayiş etdirməyə başlamışdır. Ansay Yamazakidən konfusiçilik və şintozim dərsləri, Cyunşo Matsuda, Tayfuku Abe və Qentey Okanoydan təqvim elmi dərsləri almışdır.

Şibukava həyatının böyük hissəsini Edo şəhərində keçirsə də, qo oynamadığı vaxtlar Kiotoda olmuşdur. Mito əyalətinin daymyosu Mitsukuni Tokuqava və Ayzu əyalətindən Masayuki Hoşina onu mühazirə verməyə dəvət etmişdirlər. Hoşina Şibukavanı şoquna təqvim islahatı üçün ən münasib şəxs kimi göstərmişdir. Şibukava 1864-cü ildə Astronomiya bürosuna qəbul edilmişdir. 1686-cı ildə iqamətgahını Edo şəhərinə köçürmüş, 1692-ci ildə samuray olmuşdur. 1702-ci ildə Yasui ailəsinin orijinal soyadı olan Şibukava soyadını qəbul etmişdir. 

Şibukava 1715-ci ildə Edo şəhərində ölmüşdür. Qəbri Tokionun Şinaqava xüsusi rayonundakı Tokay Zen məbədində yerləşir.

## Elmi töhfələri
Şibukava bir neçə illik müşahidələrindən sonra Yaponiyada 800 ildən çox istifadə olunmuş Çin təqvimi olan Süanmin təqvimində Ay tutulması tarixlərinin səhv olduğunu və digər xətaları kəşf etmişdir. O, müəllimi Tayfuku Abe ilə birlikdə Yuan sülaləsinin təqvimi əsasında Cokyo təqvimini hazırlamış və Yaponiyada təqvim islahatını dəstəkləmişdir. Bu təqvim 1685-ci ildə Tokuqava şoqunluğu tərəfindən rəsmi olaraq qəbul edilmiş və 1755-ci ilə qədər istifadə edilmişdir.

Şibukava *"Nihon Çoreki"* adlı işini () tərtib etmiş, Mitsukuni Tokuqava üçün qlobus hazırlamışdır. O, *"Tenşo Retsuci no Zu"* (1670), *"Tenmon Bunya no Zu"* (1677) və *"Tenşo Seyşo Zu"* (1699) kimi ulduz xəritələrinin müəllifi olmuşdur. Oğlu Hisatadanın adı ilə nəşr olunmuş *"Tenşo Seyşo Zu"* əsərində ənənəvi Çin ulduz xəritəsində olmayan yeni bürcləri göstərmişdir.

## Populyar mədəniyyətdə
2012-ci ildə rejissor Yociro Takita tərəfindən çəkilmiş "Yerdə və göydə dərindüşüncəlilik" filmi Şibukava Şunkayın həyatından bəhs edir. Filmdə astronomu Cuniçi Okada canlandırmışdır.

## İstinadlar

## Ədəbiyyat
* 
* 
*
İş adamı

**İş adamı**, **biznesmen** və ya **iş qadını** — biznes sektorunda olan şəxs, xüsusi ilə iqtisadi, intellektual və fiziki kapitalın məcmusundan istifadə edərək satış həyata keçirmək və mənfəət əldə etmək məqsədilə fəaliyyətlər (kommersiya və ya sənaye) həyata keçirən və bu cür fəaliyyəti inkişaf etdirən şəxsdir.

İş adamı anlayışı müasir biznes dünyasında menecerlər və sahibkarlar üçün də istifadə olunmağa başlanmışdır. İdarəçilik peşəsinin ilk əsl yaradıcılarından biri hesab olunan Robert Ouen həm də Şotlandiyada iş adamı idi. Birinci Dünya müharibəsindən sonra Harvard Biznes Məktəbi də daxil olmaqla bir çox universitet və institutların idarəetmə fakültələrinin məzunları iş adamları adlandırılmışlar.

## Həmçinin bax

* Biznes maqnatı
* Müəssisə
* Təşəbbüskarlıq
* Korporasiya

## İstinadlar
Ac dovşan hücum edir (film, 2011)

**Ac dovşan hücum edir** (ingiliscə orijinal adı: **Seeking Justice**, Azərbaycan dilində: Ədalət axtarışında) 2011-ci ildə Rocer Donaldsonun rejissorluq etdiyi və Tobey Maguire və Ram Bergman tərəfindən istehsal olunan filmdir. Çəkilişləri Nyu Orleanda aparılmışdır. Rusiyada premyerası 12 yanvar 2012-ci ildə baş tutmuşdur.

## Süjet xətti
Baş qəhrəman Nik Cerardın həyat yoldaşı Laura təcavüzə məruz qalır, vəhşicəsinə döyülərək, başından güllə yarası alır. Sağ qalmaq şansı demək olar ki, sıfıra bərabər olsa da, möcüzəvi şəkildə sağ qalır. Həyat yoldaşını zorlayan şəxsin yaxalanmasında hüquq mühafizə orqanları heç bir nəticəyə nail olmadığından, alternativ variantlar axtarır. İş elə gətirir ki, gizli fəaliyyət göstərən və seksual manyakları öz gücləri hesabına cəzalandıran və ya zərərsizləşdirən dəstənin başçılarından biri ilə tanış olur. Həmin qrupun nümayəndəsi cinayətkarı öldürərək, morqa zəng vurur və "Ac dovşan hücum edir" ifadəsini işlədir. Ancaq təcavüzkar heç də təmənnasız olaraq cəzalandırılmayıb. Bunun müqabilində Nik dəstə üçün bir neçə tapşırıq yerinə yetirməlidir. Nik çətin sınaqla üz-üzə qalır. Çünki ona edilən "yaxşılığa" görə, qrupa qarşı kompromat materiallar yığmış jurnalisti öldürməlidir…

## İstinadlar
Biznes maqnatı

**Maqnat** və ya **böyük bir iş adamı** birdən çox biznesə sahib olmaqla böyük müvəffəqiyyət və böyük sərvət əldə etmiş bir iş adamıdır. Müvəffəqiyyətli sahibkarlar müəyyən bir iş və ya biznes sahəsində böyük təsirə, əhəmiyyətə malik olan biznes mütəxəssislərinə nümunədirlər.

İlk böyük iş adamları John D. Rockefeller, Andrew Carnegie və Henry Ford kimi sənayeçilər idi. Müasir dövrdə Ceff Bezos və Bill Gates kimi texnologiya şirkətlərinin yaradıcıları böyük iş adamlarıdırlar.

## İstinadlar
Oxşar (film, 1998)

**Oxşar** (Hindcə: डबल Ro: Ḍabala) Mahesh Bhattın rejissoru olduğu  və 1998-ci il mayın 8-də nümayiş etdirilən hind döyüş komediya filmi. Şahrux Xan bu filmdə ikili rol oynayıb. Filmdə Juhi Chawla və Sonali Bendre də rol almışdır. Xanın Dhrama Productions ilə ilk əməkdaşlıq etdiyi filmdir. Film kassada “ortadan aşağı” statusu almış və çox da müvəffəqiyyətli bir film olmamışdır.

## Süjet

Babloo Chaudhry aşpaz olmaq arzusunda olan şən və mehriban bir gəncdir. O, bir oteldə işə düzəlir və meneceri, cazibədar bir xanım olan Sonia Kapurla tanış olur. Onlar bir-birlərinə aşiq olurlar. Bu vaxt cinayətkar olan Manu (Bablunun oxşarı) ona xəyanət edən “dostlarını” öldürmək üçün həbsxanadan qaçır. Bir gün Bablu Sonia ilə gəzərkən polislər onun Manu olduğunu düşünərək onu həbs edirlər. Bablu polisə özünün həqiqətən kim olduğunu sübut edir. Oxşarından xəbər tutan Manu onun yerini tutmağa qərar verir. Sonradan, filmin iki əsas personajının baş qarışdıran macəraları başlayır ki, bu macəralarda Sonia, Bebe (Bablunun anası) və Lily (Manunun sevgilisi) personajları da iştirak edir. Manu və Bablunun son döyüşündə Lili Manunun yaxşı insan olmadığını və onu Bablunun Soniyanı sevdiyi qədər sevmədiyini anladıqdan sonra Manunu öldürür.

## İstinadlar
Kuramalı (Germi)

**Kuramalı** () — İranın Ərdəbil ostanının Germi şəhristanı ərazisinə daxil olan kənd.

## Əhalisi
Kənddə 2006-cı il siyahıya alınmaya görə 583 nəfər yaşayır (114 ailə).

## İstinadlar
Rex Orange County

**Rex Orange County** (əsl adı: *Aleksandr Ceyms O'Konnor*; ) — ingilis müğənni, mahnı yazarı, multi-instrumentalist. NPR Music jurnalisti Zoi Kons onun musiqisini "hip-hop, caz və bedrum popunun parlaq qarışığı" kimi təsvir edir.

Kiçik yaşlarında öz-özünə prodüserlik etməyi öyrənən Rex, 2015-ci ildə 16 yaşında olarkən “Bcos U Will Never Be Free” adlı debüt studiya albomunu çıxarıb. O, 2017-ci illərdə buraxdığı “Sunflower” və “Best Friend” mahnılarına görə məşhurlaşıb. Rex həmin il ikinci albomu olan “Apricot Princess”i təqdim etmişdir. Eyni il Rex ABŞ repçisi Tyler, the Creator ilə birlikdə iki mahnı səsləndirib. Bu mahnılar Taylerin “Flower Boy” albomunda yer alıb.

Rex 2019-cu ildə “Pony” adlı üçüncü albomunu yayımlayıb. Bu albom onun Billboard 200 cərgəsinə daxil olan ilk layihəsi olub və 3-cü yeri tutub. Onun 2022-ci ildə çıxardığı dördüncü albomu “Who Cares?” Birləşniş Krallıqda yaxşı nəticə göstərib və həmin cərgənin ön sıralarına düşüb.

## Həyatı
Aleksandr Ceyms O'Konnor 4 may 1998-ci ildə Nina və Fil O'Konnorun ailəsində dünyaya gəlib. Surrey qraflığının Heyzlmir yaxınlığındakı Qreyşot kəndində böyüyüb. O'Konnorun musiqiyə marağı gənc yaşlarından başlayıb. 5 yaşında olarkən anasının işlədiyi məktəbdə xorda iştirak edib. Öncə zərb alətlərində ifa etməyi öyrənmiş sonra isə fortepiano çalmağa başlamışdır.

Rex Orange County adı, ona müəllimi tərəfindən verilən "The OC" ləqəbindən gəlir. Rex Surrey ştatının Farnham şəhərindəki Frensham Heights məktəbində oxuyub.

## Diskoqrafiya
***Studiya albomları***
* *Bcos U Will Never B Free* (2015)
* *Apricot Princess* (2017)
* *[[Pony (albom)|Pony]]* (2019)
* *[[Who Cares?]]* (2022)
* *[[The Alexander Technique]]* (2024)

## İstinadlar

## Xarici keçidlər
*
*
Fibi Rayan

**Fibi Holidey Rayan** (, ) — Amerika müğənnisi, mahnı-müəllifi. 2015-ci ildə o, R. Kellinin "Ignition" və Miqelin "Do You" mahnılarına meşaplar etdi və özünün adını daşıyan minialbomdan "Mine" adlı sinqlını yayımladı. Elə həmin il o, Columbia Records ilə müqavilə imzaladı.

Mahnı müəllifi kimi o, Britni Spirs, Oh Honey, Zara Larsson, Melani Martines və Bea Miller kimi sənətçilər üçün mahnılar yazıb və The Knocks, Tritonal, Skizzy Mars və The Chainsmokers üçün mahnılar ifa edib.

## Həyatı
Rayan Nyu-Cersi ştatının Red Bank şəhərində böyüyüb, Nyu-York Universitetindəki Kliv Devis Musiqi İnstitutunda oxumuş və burada mühəndislik, prodüserlik və biznes təhsili alıb. Hər ikisini etməyə qərar verməzdən əvvəl mahnı yazarlığı və ya sənətçi olmaq arasında qaldı.

## Diskoqrafiya
### Studiya albomları

### Mini albomlar

### Sinqllar
#### Əsas sənətçi kimi

#### Başqa sənətçilər ilə ifaları

### Yer aldığı mahnılar

### Həmmüəllif kimi

## İstinadlar

## Xarici keçidlər
Wallows

**Wallows** — Dilan Minet, Breydan Lemasters və Koul Preston tərəfindən Los-Ancelesdə qurulmuş alternativ rok qrupu. Qrup 2017-ci ildən etibarən müstəqil olaraq mahnılar buraxmağa başlayıb. Onların "Pleaser" adlı mahnısı Spotify Qlobal Viral 50 hit-paradında ikinci yerdə qərarlaşıb.

2018-ci ildə Wallows Atlantic Records ilə müqavilə bağlayıb. Həmin il ilk minialbomları olan "Spring EP"-i buraxıblar. Qrup 2019-cu ildə debüt studiya albomu "Nothing Happens"-i, ardınca isə "Remote" adlı minialbom yayımlayıb. Onlar 2022-ci ildə ikinci albomları olan "Tell Me That It's Over"-i təqdim ediblər.

## Diskoqrafiya
**Studiya albomları**
* Nothing Happens (2019)
* Tell Me That It's Over (2022)
* Model (2024)

## İstinadlar
Mak Demarko

**Mak Demarko** ( ) — Kanadalı müğənni-mahnı yazarı, multi-instrumentalist və prodüser. Demarko altı studiya albomu buraxıb; *Rock and Roll Night Club* (2012), *2* (2012), *[[Salad Days]]* (2014), *Another One* (2015), *This Old Dog* (2017), *Here Comes the Cowboy* (2019). Onun musiqi üslubu "mavi dalğa" və "slaker rok", kimi təsvir edilmişdir, özü bunu "cizz caz" adlandırır.

## Diskoqrafiya
**Studiya albomları**
* *2* (2012)
* *[[Salad Days]]* (2014)
* *This Old Dog* (2017)
* *Here Comes the Cowboy* (2019)
* *Five Easy Hot Dogs* (2023)

## İstinadlar
Kinetics & One Love

**Ceremi "Kinetics" Dussolliet** və **Tim "One Love" Sommers** — Nyu-Yorkdan olan hip-hop qrupu və mahnı-müəllifləri. Onlar 2010-cu ildə mahnı müəllifi kimi debütünü BoB-un "Airplanes" sinqlına nəqərat yazmaqla etdilər. R. A. the Rugged Man, Wu-Tang Killa Bees-dən Remedi üçün, Termanology and the Unknown Prophets, Neon Hitch, Melani Martines və Vinter Qordon ilə əməkdaşlıq etdilər.

## Əməkdaşlıqlar

## Diskoqrafiya
* *The Kinetics EP* (2008) (Kinetics solo proyekti)
* *Fading Back To Normal* (2009)
* *With A Little Help From My Friends* (2012) (Kinetics solo proyekti)
* *You Are Not Alone* (2012)

## İstinadlar

## Xarici keçidlər
* Official website of Kinetics & One Love
Chase Atlantic

**Chase Atlantic** (bəzən **CHASE ATLANTIC** kimi stilizə olunur) — Avstraliyada 2014-cü ildə qurulmuş R&B qrupu və prodüser üçlüsü. Qrup üzvləri Kristian Antoni, Klinyon Keyv və Mitçel Keyvdir. Chase Atlantic yeddi minialbom və üç studiya albomu buraxdı.
Don Riçi

**Donald Teylor Riçi** () — Avstraliya ordeni laureatı, bir çox intihar cəhdinə müdaxilə edən avstraliyalı. O, Sidneydə Boşluq () adındakı bir uçurumdan intihara cəhd edən ən azı 180 nəfəri rəsmi olaraq xilas edib.

## Erkən həyat
Riçi Vaucluse Dövlət Məktəbinə gedib və Şotlandiya Kollecinə daxil olub. Ritçi İkinci Dünya müharibəsi dönəmində 1944-cü il iyunun 30-da HMAS Hobart gəmisində matros kimi Kral Avstraliya Donanmasına daxil olmuş və 1945-ci il sentyabrın 2-də Tokio körfəzində Yaponiya İmperatorluq Qüvvələrinin qeyd-şərtsiz təslim olduğunun şahidi olmuş, sakit okeanda İkinci Dünya müharibəsini rəsmən başa çatdırmışdır. Müharibədən sonra o, həyat sığortası satıcısı idi.

## Müdaxilə
Rəsmi olaraq o, 2009-cu ilə qədər 45 il ərzində 180 nəfəri intihardan xilas edib, halbuki ailəsi bu rəqəmin 500-ə yaxın olduğunu iddia edir. Ritçi Avstraliyanın Sidney şəhərində yerləşən və bir çox intihar cəhdləri ilə tanınan *"The Gap"* adlı yerin yanında yaşayırdı.

Tanınmış və tərifləməyən təvazökar bir adam, cənab Ritçi evindən intihar etmək niyyətində olanları görür və yavaş-yavaş onlara tərəf gedirdi. Uçurumun kənarında o, sadəcə gülümsəyərək onlardan soruşardı: "Mən sizə hansısa şəkildə kömək edə bilərəmmi?". Çox vaxt sakit yanaşma işə yarasa da, bəzi hallarda daha qətiyyətli olanları son sıçrayışdan çəkindirərək öz həyatını riskə atardı.

Bundan sonra Riçi onları bir fincan çay içmək və söhbət etmək üçün evinə dəvət edirdi. Onun kömək etdiyi insanlardan bəziləri illər sonra geri qayıdıb, onları qərarlarından döndərməkdə göstərdiyi səylərə görə ona təşəkkür edirdilər.

Riçi intihar cəhdlərinə müdaxiləsini belə izah edib: "Siz sadəcə orada oturub baxa bilməzsiniz".

## Mükafatlar
2006-cı ildə o, "intiharın qarşısının alınması proqramları vasitəsilə cəmiyyətə xidmət" Avstraliya ordeni ilə təltif edilmişdir. Riçi və həyat yoldaşı Moya, Gapın yerli hökumət rəsmisi Vullahra Şurası tərəfindən 2010-cu il üzrə "İlin Vətəndaşları" seçilib. O, 2011-ci ildə Avstraliya üçün *Yerli Qəhrəman Mükafatı* aldı. Milli Avstraliya Günü Şurası dedi: "Onun xoş sözləri və çətin anlarda evinə dəvət etməsi çox böyük fərq yaratdı. Belə sadə hərəkətlərlə Don qeyri-adi sayda insanı xilas etdi".

## Ölümü
Riçi 13 may 2012-ci ildə 86 yaşında vəfat etmişdir. Onun həyat yoldaşı Moya və üç qızı həyatdadır.

## İstinadlar
Kali Uçis

**Kali Uçis** (; ) — ABŞ müğənnisi. 2012-ci ildə "Drunken Babble" adlı debüt miksteypini, 2015-ci ildə isə debüt minialbomu "Por Vida"-nı çıxarıb. Kalinin 2018-ci ildə işıq üzü görən debüt studiya albomu "Isolation" geniş rəğbətlə qarşılanıb. Onun ikinci studiya albomu və ilk ispan dili layihəsi "Sin Miedo (del Amor y Otros Demonios)" 2020-ci ildə buraxılıb. Albomdakı "Telepatía" sinqlı ABŞ-də Billboard Hot 100-ə girən onun ilk mahnısı olub. O, Kaytranadanın "10%" sinqlındakı ifasına görə Ən yaxşı rəqs səsyazması üzrə Qremmi mükafatına layiq görülüb.

## Həyatı
Karli-Marina Loaiza 17 iyul 1994-cü ildə Virciniya ştatının Aleksandria şəhərində anadan olub. Atası Kolumbiyanın Pereyra şəhərindən ABŞ-yə köçmüş və 1980-ci illərin sonlarında Karlinin anası ilə tanış olmuşdur. Anasının əvvəlki evliliyindən olan uşaqları Virciniyada yaşayırlar. Kali yay aylarında atası, əmiləri və bibiləri ilə Kolumbiyada qalıb. Tədris ili ərzində o, anası və böyük bacılarının yanında olardı.

Orta məktəbdə Kali piano və saksofon çalmağı öyrənib. O, TC Vilyams Liseyini bitirməzdən əvvəl caz qrupunda iştirak etmişdir. Foto laboratoriyada vaxt keçirmək və eksperimental qısametrajlı filmlər çəkmək üçün tez-tez dərslərə girmirdi. Fotoqrafiyaya olan marağı onun miksteyp örtük şəklini yaratmasına səbəb olub. Dərsdən yayınmaq və valideynləri tərəfindən qoyulmuş komendant saatını pozmaq onun evindən qovulmasına səbəb oldu. Bu müddət ərzində o, avtomobilində yaşayırdı və klaviaturasında mahnılar yazırdı, sonralar onun *Drunken Babble* adlı lou-fay miksteypi gələcəkdi. Həm şeir, həm mahnı həm də musiqi yazırdı, lakin əvvəlcə oxumaq niyyətində deyildi, diqqət mərkəzində olmaqdan daha çox film rejissorluğu ilə maraqlanırdı. Ona "Kali Uçis" ləqəbini atası verib.

## Diskoqrafiya
* *[[Isolation]]* (2018)
* *Sin Miedo (del Amor y Otros Demonios)* (2020)

## İstinadlar

## Xarici keçidlər
* 
*
Atlantic Records

**Atlantic Recording Corporation** (**Atlantic Records** kimi bilinir) — 1947-ci ilin oktyabrında Ahmet Ertegün və Herb Abramson tərəfindən təsis edilmiş albom şirkəti. Hazırda Warner Music Group-a məxsusdur.

2004-cü ildə Atlantic və Elektra şirkəti Atlantic Records Group-la birləşdirildi. Atlanticin sədri Kreyq Kallmandır. Ahmet Ertegün 14 dekabr 2006-cı ildə 83 yaşında vəfat edənə qədər qurucu sədri vəzifəsini icra etdi.

## Həmçinin bax
* Jewel (müğənni)

## İstinadlar

## Xarici keçidlər
Daşqapı (dəqiqləşdirmə)

* Daşqapı — türk və altay mifologiyasında yeraltı keçid.
* ‎Daşqapı (Germi) — İranın Ərdəbil ostanının Germi şəhristanı ərazisinə daxil olan kənd.
Rina Savayama

**Rina Savayama** ( yap.*リナ・サワヤマ*, 16 avqust 1990) — Yapon əsilli Briyaniyalı müğənni-bəstəkar, model. Yaponiyanın Niiqata şəhərində anadan olub, beş yaşında valideynləri ilə birlikdə Londona mühacirət edib. 2017-ci ildə *Rina* adlı debüt minialbomunu buraxdı. 2020-ci ildə leybl Dirty Hit ilə müqavilə bağladıqdan sonra o, tənqidi bəyənmələr alan debüt studiya albomu *Sayawama*-nı buraxdı. Onun ikinci studiya albomu *Hold the Girl* 2022-ci il sentyabrın 16-da işıq üzü gördü. Musiqi karyerası xaricində Savayama bir neçə moda kampaniyası üçün modellik etdi, filmdə aktrisalıq debütünü *Con Vik 4*-də etməyə hazırlaşır.

## Həyatı
Savayama 16 avqust 1990-cı ildə Yaponiyanın Niiqata şəhərində anadan olub. O, beş yaşına qədər orada yaşadı, bundan sonra ailəsi onun böyüdüyü və hazırda yaşadığı Londona köçmək qərarına gəldi. İngiltərədə qalmaq üçün qeyri-müəyyən məzuniyyətə, vizaya malikdir (ILR). Savayamanın dediyinə görə, ailəsinin ilk planı onun on yaşı olanda Yaponiyaya qayıtmaq idi, lakin onlar sonda Londonda qalmağı seçdilər. İngilis dilində ünsiyyət qura bilmədiyi üçün Savayama müəllimlərini və həmyaşıdlarını başa düşməkdə çətinlik çəkirdi. Nəhayət başqaları ilə pop musiqisi ilə əlaqə qurdu. On altı yaşında o, Myspace-ə musiqi koverləri yükləməyə başladı və altıncı sinifdə Lazy Lion adlı hip hop qrupu yaratdı.

Savayama Kembricdəki Maqdalena Kollecində oxuyub, burada siyasət, psixologiya və sosiologiya üzrə təhsil alıb. Universiteti politoloq ixtisası ilə bitirmişdir.

## İstinadlar
Rapanui Milli Parkı

**Rapanui Milli Parkı**
Rapanui Milli Parkı (Pasxa adası)  (rap. *Rapa Nui*, ) Çilidə Pasxa adasında və ona bitişik adalarda yerləşən milli parkdır.
Ada YUNESKO-nun ümumdünya irsi obyekti kimi şöhrətini və statusunu moai adlı çoxsaylı daş heykəllərə borcludur, onların yaradılması X—XVI əsrlərdə adada məskunlaşmış qədim Rapanui xalqına aid edilir.
Milli park təxminən 7 min hektar ərazini əhatə edir.

Çilinin 1888-ci ildə nəzarət etməyə başladığı ada Sakit Okeanda, Polineziya üçbucağının cənub-şərq küncündə, Cənubi Amerika sahillərindən 3700 km məsafədə yerləşir.
Milli park 1935-ci ildə arxeoloji irsin qorunması və saxlanılması məqsədilə milli park və tarixi abidə statusu alıb.
1995-ci ildə milli park i (insan yaradıcılığının şah əsəri), iii (itirilmiş mədəni ənənənin unikal obyekti) və v meyarları əsasında YUNESKO-nun ümumdünya irs obyektinə çevrildi.
Park Milli Meşə Korporasiyası (Corporación Nacional Forestal, CONAF) tərəfindən idarə olunur.
Təbii və tarixi irsin qorunması üzrə tədbirlər Çili hökuməti tərəfindən maliyyələşdirilir.

Pasxa adasının coğrafi təcrid olunması adanın maraqlı biocoğrafi və ekoloji tarixi ilə nəticələnir.
## Qalereya

Şəkil:Parque Nacional Rapa Nui.jpg|Rapanui Milli Parkı
Şəkil:Ahu-Akivi-1.JPG|Moai heykəlləri
Şəkil:Rano Raraku quarry.jpg|Rano Raraku vulkanının yamacı heykəllər üçün daş mənbəyidir.
Şəkil:Atardecer en la Isla.JPG|Adada gün batımı
Şəkil:Easternislands.jpg|Rano Raraku vulkanında moailər olan əsas platforma.
Şəkil:Easternislands1.jpg|Rano Raraku vulkanı
Şəkil:Easternislands2.jpg|Rano Rarakunun yamaclarında ayrı moailər
Şəkil:Easternislands4.jpg|Rano Rarakunun yamaclarında ayrı moailər
Şəkil:Easternislands5.jpg|Uzunqulaqlı moailər
Şəkil:Easternislands7.jpg|Moailər üçün baş geyimləri
Şəkil:Easternislands8.jpg|Yıxılmış moilər
Şəkil:On the eastern islands.jpg|Rano Kau kraterinin yaxınlığındakı qədim yaşayış məskənləri
Şəkil:On the eastern islands1.jpg|Rano Kau-da qayaüstü rəsmlər
Şəkil:On the eastern islands2.jpg|Rano Kau kraterinin dik (vertikal) divarı
Şəkil:On the eastern islands3.jpg|Rano Kau krateri
Şəkil:On the eastern islands6.jpg|Baş geyimlərində moailər
 



## İstinadlar